Σιδηροδρομικός σταθμός Λιανοβεργίου

Ο Σιδηροδρομικός Σταθμός Λιανοβεργίου είναι σιδηροδρομική στάση επί της γραμμής Θεσσαλονίκη - Φλώρινα, η οποία εξυπηρετεί τον οικισμό τoυ Λιανοβεργίου στην Ημαθία. 

Η στάση βρίσκεται στο νοτιοδυτικό άκρο της κατοικημένης περιοχής, πλησίον του κέντρου του οικισμού, και αποτελεί προαιρετική στάση του Προαστιακού Σιδηρόδρομου Θεσσαλονίκης (σύνδεσμος=Γραμμή Π2 (Προαστιακός Θεσσαλονίκης)
|20x20εσ).

 Ιστορικό 

 19ος - 20ος Αιώνας 
Ο σταθμός του Λιανοβεργίου εντάσσεται στη σιδηροδρομική γραμμή Θεσσαλονίκης – Φλώρινας (πρώην Θεσσαλονίκης – Μοναστηρίου), η οποία κατασκευάστηκε το 1894 από την Οθωμανική Αυτοκρατορία και είχε ως στόχο τη διασύνδεση των περιφερειών της Μακεδονίας με το λιμάνι της Θεσσαλονίκης, προωθώντας την οικονομική ανάπτυξη και την εμπορική δραστηριότητα της περιοχής. 

Η γραμμή σχεδιάστηκε και χρηματοδοτήθηκε από την Εταιρεία Σιδηροδρόμου Θεσσαλονίκης – Μοναστηρίου (Société du Chemin de fer Ottoman Salonique–Monastir), με σημαντική συνδρομή ευρωπαϊκών κεφαλαίων, κυρίως από τη Deutsche Bank. Κατά μήκος της διαδρομής δημιουργήθηκαν πολυάριθμες στάσεις για την εξυπηρέτηση των τοπικών κοινοτήτων· ανάμεσά τους και η στάση του Λιανοβεργίου, η οποία διέθετε μονή αποβάθρα και λιθόκτιστο κτίσμα αναμονής για τους επιβάτες.

Η ύπαρξη της στάσης συνέβαλε σημαντικά στην εξυπηρέτηση του οικισμού, ιδιαίτερα κατά τον 20ό αιώνα, όταν η σιδηροδρομική μεταφορά αποτελούσε το βασικό μέσο επικοινωνίας και εμπορίου στην Ημαθία. Ο σταθμός εξυπηρετούσε κυρίως τις αγροτικές ανάγκες της περιοχής, διευκολύνοντας τη μεταφορά προϊόντων προς τη Θεσσαλονίκη και τα γειτονικά εμπορικά κέντρα. 

Ο Σταθμός του Λιανοβεργίου αποτελεί μια υποδομή στην οποία υπάρχει μια μονή αποβάθρα και ένα αυτοτελές κτίσμα αναμονής των επιβατών. Η στάση αποτελούσε σταθμό της γραμμής Θεσσαλονίκης - Φλώρινας η οποία κατασκευάστηκε το 1894 με κύριο σκοπό την διασύνδεση της ευρύτερης περιφέρειας της Μακεδονίας. Για παραπάνω από έναν αιώνα εξυπηρετεί το γειτονικό οικισμό του Λιανοβεργίου.

21ος Αιώνας

Κατά την περίοδο 2003–2006, στο πλαίσιο εκσυγχρονισμού και αναβάθμισης της σιδηροδρομικής γραμμής Θεσσαλονίκης – Φλώρινας, ο σταθμός του Λιανοβεργίου εντάχθηκε ως προαιρετική στάση του Προαστιακού Σιδηροδρόμου Θεσσαλονίκης.

Η αναβάθμιση αυτή στόχευε στη βελτίωση της προσβασιμότητας των μικρών οικισμών της Ημαθίας και της Πέλλας προς τη μητροπολιτική περιοχή της Θεσσαλονίκης, προσφέροντας τακτικότερη και ταχύτερη συγκοινωνιακή σύνδεση.

 Ατύχημα του 2015 
Στις 11 Ιουλίου του 2015, μια 46χρονη γυναίκα έχασε τη ζωή της στις 12:10 π.μ αφότου παρασύρθηκε από διερχόμενη αμαξοστοιχία που εκτελούσε το δρομολόγιο Φλώρινα-Θεσσαλονίκη πλησίον του σταθμό.

Δομή σταθμού
Το κτηριακό συγκρότημα του Σιδηροδρομικού Σταθμού Λιανοβεργίου, αποτελείται από ένα αυτοτελές κτίσμα επιβατών με μονή αποβάθρα και δεν διαθέτει παρακαμπτήριες γραμμές. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|950x950εσ

 Υπηρεσίες 
Ο σταθμός του Λιανοβεργίου από το 2010 εξυπηρετεί δρομολόγια του Προαστιακού Σιδηρόδρομου Θεσσαλονίκης ως προαιρετική στάση.

 Παραπομπές 
Λιανοβέργι
Λιανοβεργιο
Λιανοβεργιο